Diari Oficial de la Generalitat Valenciana


Sumari del DOGV 4202, del 04-03-2002 (2002/2134)

RESOLUCIÓ de 26 de febrer de 2002, de la Conselleria de Benestar Social, per la qual es dóna publicitat al crèdits que han de finançar les ajudes convocades mitjançant l'Ordre de 7 de desembre de 2001, de la Conselleria de Benestar Social per la qual es convoquen ajudes per a finançar activitats complementàries i extraescolars, realitzades per alumnes dels centres educatius d'Educació Infantil i d'Educació Primària, sostinguts amb fons públics de la Comunitat Valenciana, que tinguen com a finalitat la conciliació de la vida familiar i laboral, durant l'any 2002.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/2134


Data del document
:   26-02-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * educació no formal
    * alumne
    * ajuda pública
    * parentiu
    * suport econòmic
    * associació

RESOLUCIÓ de 26 de febrer de 2002, de la Conselleria de Benestar Social, per la qual es dóna publicitat al crèdits que han de finançar les ajudes convocades mitjançant l'Ordre de 7 de desembre de 2001, de la Conselleria de Benestar Social per la qual es convoquen ajudes per a finançar activitats complementàries i extraescolars, realitzades per alumnes dels centres educatius d'Educació Infantil i d'Educació Primària, sostinguts amb fons públics de la Comunitat Valenciana, que tinguen com a finalitat la conciliació de la vida familiar i laboral, durant l'any 2002. [2002/M2134]
  
L'Ordre de 7 de desembre de 2001, publicada en el Diari Oficial de la Generalitat Valenciana número 4.148, de data 14 de desembre de 2001, per la qual es convoquen ajudes per a finançar en l'exercici de 2002 activitats complementàries i extraescolars realitzades per alumnes dels centres educatius d'Educació Infantil i d'Educació Primària, sostinguts amb fons públics de la Generalitat Valenciana, que tinguen com a finalitat la conciliació de la vida familiar i laboral, durant l'any 2002, va ser tramitada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedient de despesa, tot quedant condicionat el finançament d'aquestes ajudes a l'aprovació dels crèdits corresponents.
  
Una vegada aprovada i publicada la Llei 10/2001, de 27 de desembre, de Pressupostos de la Generalitat Valenciana, per a l'exercici 2002 (DOGV núm. 4.158, de data 31 de desembre de 2001), en aplicació d'allò que estableix la disposició addicional única de l'esmentada ordre, d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 7 de desembre de 2001.
  
Per tot això, i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, modificat per Decret 212/2001, de 18 de desembre, resolc:
  
Primer
  
Donar publicitat dels crèdits pressupostaris i la línia de subvenció destinada a finançar les ajudes regulades en l'Ordre de 7 de desembre de 2001, de la Conselleria de Benestar Social, per la qual es convoquen ajudes per a finançar activitats complementàries i extraescolars, realitzades per alumnes dels centres educatius d'Educació Infantil i d'Educació Primària, sostinguts amb fons públics de la Generalitat Valenciana, que tinguen com a finalitat la conciliació de la vida familiar i laboral, durant l'any 2002 (DOGV núm. 4.148, de 14 de desembre de 2001), que s'indica a continuació, a càrrec del programa pressupostari 66.06.38.0969.057.80.5, Promoció de la Dona.
  
1. Denominació: Ajudes Activitats Extraescolars i Complementàries F.S.E.
  
- Línia de subvenció: T4917
  
- Consignació pressupostària: 145.076 euros
  
- Procedència i quantia dels fons:
  
Propis condicionats: 36.269 euros
  
F.S.E.: 108.807 euros
  
Segon
  
D'acord amb la normativa vigent per a l'exercici 2002, el règim de pagaments de les ajudes regulades en aquesta ordre s'assimilarà al d'aquelles que van dirigides al finançament de programes d'actuació i d'activitats de serveis socials especialitzats recollides en l'article 33, punt 1, apartat c) de la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV núm. 4.158, de 31.12.2001), que estableix els supòsits d'excepció al règim general de lliuraments. Amb aquesta finalitat, una vegada concedida l'ajuda, podrà lliurar-se immediatament fins el 60% del seu import; el 40% restant es lliurarà després de l'aportació i la comprovació de la documentació justificativa de l'efectiva i correcta aplicació de l'import inicialment anticipat.
  
Tercer
  
Els crèdits publicats tenen el caràcter de màxims, i no es podran concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.